**Suzuki Motor Corporation** (ճապ.՝ スズキ株式会社 *սուձուկի կաբուսիկիգաիսյա*), ճապոնական մեքենաշինական ընկերություն։ Կենտրոնական գրասենյակը գտնվում է Սիձուոկա պրեֆեկտուրայի Համամացու քաղաքում։

Պատմություն
-----------

Հիմնադրվել է 1909 թվականին Միտիո Սուձուկիի կողմից։ Ընկերությունն իր գործունեությունը սկսել է կարի մեքենաների, մոպեդների և մոտոցիկլետների թողարկմամբ, հիմնադրվել է որպես «Suzuki Loom Works»: 1930-ական թվականներին Ճապոնիայում կտրուկ աճել է ավտոմեքենաների պահանջարկը, և 1937 թվականին Միտիո Սուձուկիի աշխատակիցները սկսել են փոքրածավալ ավտոմեքենաների ստեղծման նախագծի իրականացումը։ Մի քանի նախատիպերի ստեղծումից հետո` Երկրորդ համաշխարհային պատերազմի սկսվելու պատճառով, ծրագիրը տապալվել է։

Նրանք տրանսպորտային միջոցների ստեղծման գաղափարին վերադարձել են միայն 1951 թվականին, երբ փլուզվել է կարի մեքենաների շուկան։ Ստեղծվել է Suzuki Power Free մոտոհեծանիվը, որի առանձնահատկությունը եղել է երկու սկավառակակիր աստղիկների առկայությունը, որոնց շնորհիվ կարելի էր շարժվել ոչ միայն շարժիչի հաշվին, այլ նաև ոտնակների օգնությամբ կամ միաժամանակ օգտագործելով սկավառակի երկու տեսակ։

Suzuki Suzulight, 1956
1954 թվականին ընկերությունը վերանվանվել է «Suzuki Motor Co. Ltd.», այդ ժամանակ նա ամսական արտադրել է մոտ 6000 մոտոցիկլետ և մոպեդ։ Մեկ տարի անց արտադրության է հանձնվել առջևի քարշակով փոքրալիտրաքանակ «Suzulight»-ը՝ անկախ առջևի և հետևի կախոցներով։ 1962 թվականին սկսվել է մոտոցիկլետների արտահանումն ԱՄՆ, հենց այդ ժամանակ էլ գործարանային թիմը դարձել է «Moto GP» շարքի առաջին հաղթողը։ 1982 թվականին կոնցեռնը թողարկել է աշխարհի առաջին մոտոամենագնացը՝ «QuadRunner LT125» մոդելը։

1967 թվականին ընկերությունը Թաիլանդում բացել է առաջին արտասահմանյան գործարանը, 1982 թվականին իր գործունեությունն է սկսել Հնդկաստանում։ 2008 թվականին «Suzuki»-ի համատեղ ձեռնարկությունը հնդկական «Maruti Udyog» ընկերության հետ զբաղեցրել է ավտոմեքենաների տեղական շուկայի 50%-ը։

1967 թվականին կոնցեռնը սկսել է «Fronte», «Alto», «Cervo» փոքրալիտրաքանակների ընտանիքի առաջին սերնդի արտադրությունը, 1983 թվականին հայտնվել է ավելի բարձր դասի՝ «Swift/Cultus» մոդելը։ Ավտոմեքենաների արտահանումը Միացյալ Նահանգներ մեկնարկել է 1985-ին։ 1988 թվականին սկսվել է «Vitara» քրոսովեր տեսակի ավտոմեքենայի արտադրությունը։

1991 թվականին Հունգարիայում կառուցվել է «Magyar Suzuki» գործարանը։

2009 թվականի դեկտեմբերին «Suzuki»-ն պայմանագիր է կնքել գերմանական Volkswagen Group-ի հետ,նրանք բաժնետոմսեր են փոխանակել և ազդարարել էկոլոգիական ավտոմեքենաների համատեղ մշակման մասին։ Ավելի քիչ, քան երկու տարի անց՝ 2011-ի սեպտեմբերին, հայտարարվեց պայմանագրի փլուզման մասին։

Suzuki Jimny LJ20-1, 1972

Սեփականատերեր և ղեկավարություն
------------------------------

«Suzuki»-ի բաժնետոմսերի 16,24 %-ը գտնվում է ազատ շրջանառության մեջ, ընկերության հաշվեկշռում է գտնվում 16,9%-ը, Millea Holdings-ին է պատկանում 3,86%-ը, «Mitsubishi UFJ Financial Group»-ին՝ 3,28 %-ը, Ճապոնիայի կառավարությանը՝ 23 %-ը։

Ընկերության նախագահը և գլխավոր տնօրենը Օսամու Սուձուկին է (*Osamu Suzuki*):

Գործունեություն
---------------

Suzuki Forenza
Ընկերությունը հայտնի է որպես մարդատար (այդ թվում՝ արտաճանապարհային ավտոմեքենաներ) և բեռնատար ավտոմեքենաներ, մոտոցիկլետներ, «Սուձուկի» անվան տակ նավային շարժիչներ արտադրող։

Անձնակազմի ընդհանուր աշխատողների քանակը՝ 51,503 հզր. մարդ է (2010 թվական)։

2007 թվականին ընկերության արտադրության ծավալը կազմել է 2,57 մլն ավտոմեքենա (10,8 % աճ)։ 2008 ֆինանսական տարում ընկերության վաճառքը կազմել է 2,33 մլն ավտոմեքենա և 1,83 մլն մոտոցիկլետ։

2010 ֆինանսական տարում, որն ավարտվել է 2011 թվականի մարտին, «Suzuki Motor»-ի հասույթը կազմել է 26,592.3 մլրդ դոլար (-11,1 %), զուտ շահույթը՝ 311,4 մլն դոլար (14,1% աճ)։ Ընկերությունն արտադրել է 2,4 մլն ավտոմեքենա և 3,2 մլն մոտոցիկլետ։

### Suzuki-ն Ռուսաստանում

Suzuki Grand Vitara
Suzuki VS 1400 Intruder
1999 թվականից ի վեր Ռուսաստանում «Suzuki»-ի պաշտոնական ներմուծողը «ITOCHU Corporation» առևտրային տունն է՝ ի դեմս «Սուզուկի Մոթոր ՌՈՒՍ» ՍՊԸ-ի (նախկինում՝ «ԱյԹիՍի Ավտո ՌՈՒՍ»)։ 2010 թվականից ռուսական ներմուծողի բաժնետոմսերի 50 տոկոսը պատկանում է Suzuki ընկերությանը։ «Սուզուկի Մոտոր ՌՈՒՍ»-ի ղեկավարը Սումիդա Քեիիթին է։

2006 թվականին Ռուսաստանում վաճառվել է «Suzuki» 16 118 մեքենա, այդ թվում 9161 «Grand Vitara»։ 2007 թվականին «Suzuk»i-ի վաճառքը կազմել է 28,6 հզր. ավտոմեքենա։ 2010 թվականի 11 ամիսների ընթացքում Ռուսաստանում վաճառվել է 25,6 հազար «Suzuki» ավտոմեքենա։ 2011-ին «Suzuki»-ն ծրագրել է Ռուսաստանում վաճառել 42 հազար ավտոմեքենա։

2007 թվականի հունիսին ընկերությունը Սանկտ Պետերբուրգի վարչակազմի հետ համաձայնագիր է ստորագրել Շուշարիում ավտոգործարան կառուցելու մասին։ Ակնկալվում էր, որ տարեկան 30 հազար ավտոմեքենա հզորությամբ և մոտավորապես 3 մլրդ ռուբլի արժողությամբ գործարանը կթողարկի «SX4» և «Grand Vitara» մոդելները։ Ի դեպ, 2008 թվականի վերջին ընկերության ղեկավարները հայտարարել են, որ այդ նախագիծը կհետաձգվի կամ կչեղարկվի՝ կապված համաշխարհային տնտեսական ճգնաժամի հետ։ 2009 թվականին «Suzuki»-ն քաղաքի իշխանություններին է վերադարձրել ձեռնարկության կառուցման համար հատկացված հողը։

### Suzuki-ն Հնդկաստանում

Հնդկաստանը ճապոնական ընկերության արտադրանքի իրացման հիմնական շուկան է։ Տեղական շուկայում ընկերությունը վաճառքի առաջատար է՝ «MarutiІ»-ի հետ համատեղ։ Վաճառքի ծավալը 2007 թվականին Հնդկաստանում կազմել է 758 233 ավտոմեքենա։

Ավտոմեքենաներ
-------------

\* Suzuki մոդելներ
* + Liana
	+ Alto
	+ Alto Lapin
	+ APV
	+ Cappuccino
	+ Carry
	+ Cervo
	+ Suzuki Cultus (նաև Suzuki Forsa, Geo Metro, Pontiac Firefly, և այլն)
	+ Ertiga
	+ Escudo
	+ Suzuki Equator
	+ Esteem/Cultus Crescent
	+ Fronte
	+ Grand Vitara
	+ Hustler
	+ Ignis
	+ Jimny
	+ Kei
	+ Kizashi
	+ LJ-Series
	+ Mehran
	+ MightyBoy
	+ MR Wagon
	+ Sidekick
	+ Splash
	+ Swift
	+ SX4
	+ SX4 Crossover
	+ SX4 Sport
	+ Suzuki Twin
	+ Vitara
	+ Wagon R
	+ X-90
	+ XL-7
* Հյուսիսամերիկյան մոդելներ Daewoo-ի հիման վրա
	+ Swift+
	+ Forenza/Reno
	+ Verona
* Հարավամերիկյան մոդելներ Chevrolet-ի հիման վրա
	+ Fun

Suzuki Wagon R

Ծանոթագրություններ
------------------

1. ↑
2. ↑
3. 1 2 3  *Александр Губский*. «Мы трезво оценивали свои возможности», — Тоисиро Судзуки, главный управляющий директор Suzuki Motor Արխիվացված 2008-04-24 Wayback Machine // Ведомости, № 59 (2081), 2 апреля 2008
4. ↑  Сергей Смирнов. «Suzuki разрывает альянс с Volkswagen». // vedomosti.ru. Վերցված է 2011 թ․ սեպտեմբերի 13-ին.
5. ↑  *Юлия Федоринова, Анатолий Темкин, Надежда Зайцева*. Suzuki не едет // Ведомости, № 178 (2448), 22 сентября 2009
6. ↑  «Архивированная копия». Արխիվացված է օրիգինալից 2016 թ․ օգոստոսի 28-ին. Վերցված է 2011 թ․ ապրիլի 21-ին. `{{cite web}}`: Invalid `|url-status=да` (օգնություն) Компания SUZUKI MOTOR CORPORATION приобрела 50 % акций Российского импортера
7. ↑  Сигэру Седзи: «Российский рынок на текущем этапе не готов платить большую цену за маленькие, но качественные автомобили» // Газета Континент-Сибирь от 20 апреля 2012 года
8. ↑  *Глеб Столяров*. Suzuki за $10 000 Արխիվացված 2007-09-08 Wayback Machine // Ведомости, № 166 (1940), 5 сентября 2007
9. ↑  «РБК, 12 января 2011». Արխիվացված է օրիգինալից 2016 թ․ մարտի 5-ին. Վերցված է 2011 թ․ ապրիլի 21-ին.
10. ↑  *Анатолий Темкин, Глеб Столяров*. Suzuki выбрала Питер(չաշխատող հղում)
 // Ведомости, № 105 (1879), 9 июня 2007
11. ↑  *Глеб Столяров, Кирилл Хрипунов*. Suzuki передумала Արխիվացված 2009-02-25 Wayback Machine // Ведомости, № 246 (2268), 26 декабря 2008
12. ↑  *Александр Губский*. Компания недели: Suzuki Motor // Ведомости, № 180 (2450), 24 сентября 2009

Արտաքին հղումներ
----------------

* История концерна Suzuki
* Официальный сайт компании
* Официальный сайт компании в России

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Suzuki» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք (անգլ.) · Sina Weibo · Թվիթթեր  · Թվիթթեր  · Թվիթթեր  |
|  |
| Ֆոտո, վիդեո և աուդիո | ՅուԹյուբ (անգլ.) |
|  |
| Բառարաններ և հանրագիտարաններ | Մեծ կատալոնական · Treccani |
|  |
| Չափորոշչային վերահսկողություն | ISNI: 0000000122198335 · LCCN: n89144987 · Microsoft: 1335690138 · NDL: 00628636 · VIAF: 136570913 · WorldCat VIAF: 136570913 |

 |